Diari Oficial de la Generalitat Valenciana


Sumari del DOGV 2524, del 07-06-1995 (1995/834986)

ORDRE de 22 de maig de 1995, de la Conselleria d'Educació i Ciència, per la qual es convoquen cursos de perfeccionament lingüístic, adreçats al professorat de llengües estrangeres de Primària de la Comunitat Valenciana, en universitats i centres d'investigació i de perfeccionament a l'estranger.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/22/(1)/dof/vci/html**

### Dades del document

Número de DOGV
:   2524

Data del DOGV
:   07-06-1995

Secció del DOGV
:   DISPOSICIONS GENERALS

Número del document
:   1995/834986


Data del document
:   22-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 22 de maig de 1995, de la Conselleria d'Educació i Ciència, per la qual es convoquen cursos de perfeccionament lingüístic, adreçats al professorat de llengües estrangeres de Primària de la Comunitat Valenciana, en universitats i centres d'investigació i de perfeccionament a l'estranger.   
Des de la Llei d'Ordenació General del Sistema Educatiu, es considera l'ensenyament i aprenentatge de les llengües com un procés obert que conduirà l'estudiant a adoptar una actitud positiva davant la diversitat lingüística i cultural i a una formació que li permeta desenvolupar la seua autonomia.   
Per a dur a terme aquest procés és imprescindible l'organització d'activitats de formació del professorat, per a aconseguir un desenvolupament adequat de la introducció de la llengua estrangera en Educació Primària.  
Dins dels programes de perfeccionament, actualització i especialització del professorat que la Conselleria d'Educació i Ciència du endavant mitjançant la Direcció General d'Ordenació i Innovació Educativa, apareix com una necessitat urgent facilitar al professorat de llengües estrangeres l'estada al país de la llengua objecte de la seua tasca docent, no sols per a millorar la seua competència lingüística, sinó també per a aprofundir el seu coneixement del context sociocultural de la llengua que ensenya.  
La Llei 12/1994, de 28 de desembre, de Mesures Administratives i de Modificació del Text Articulat de la Llei de Bases de Taxes de la Generalitat Valenciana, per a l'exercici 1995, estableix en l'article quart, que les ajudes i beques que ha de percebre el professorat en activitat als centres docents públics no universitaris per a la seua formació, seran articulades per mitjà de línies de subvenció que a aquest efecte s'incloguen als corresponents annexos de transferències corrents de la Llei de Pressupostos anual.  
Per això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer. Convocatòria  
Convocar durant l'any 1995, cursos de perfeccionament lingüístic d'anglés, per a professors i professores de primària en universitats i centres d'investigació i de perfeccionament del professorat a Gran Bretanya, organitzats pel British Council, i aprovar les bases per les quals es regeix aquest oferiment, que són incloses en l'annex I d'aquesta ordre.  
Segon. Finançament  
El finançament per a sufragar els esmentats cursos anirà a càrrec del capítol IV de la línia 403 del programa 421.30 de l'exercici de 1995, per un import màxim de 9.347.750 pessetes.  
La Conselleria d'Educació i Ciència abonarà, les despeses ocasionades per la matrícula del curs, pel viatge, l'allotjament, la manutenció i assegurança, directament al British Council.  
DISPOSICIONS FINALS  
Primera  
Es delega en el director general d'Ordenació i Innovació Educativa la facultat de concedir aquests cursos de perfeccionament lingüístic d'anglés, i s'autoritza les direccions generals competents per raó de la matèria a dictar les resolucions necessàries per al desplegament i l'execució d'aquesta ordre.  
Segona  
Aquesta ordre entrarà en vigor l'endemà de la publicació al Diari Oficial de la Generalitat Valenciana.  
València, 22 de maig de 1995  
El conseller d'Educació i Ciència,  
JOAN ROMERO GONZáLEZ  
ANNEX I  
Bases per a la concessió de cursos de perfeccionament lingüístic dirigits al professorat de llengües estrangeres de Primària, per a estades en universitats i centres d'investigació i de perfeccionament a l'estranger  
Primera. Objectiu  
L'objectiu d'aquesta convocatòria és l'assistència a cursos de perfeccionament lingüístic per al professorat en activitat de llengua anglesa en primària, que presta els seus serveis en centres públics, en escoles-llar i en centres privats concertats de la Comunitat Valenciana.  
Segona. Característiques dels cursos  
S'ofereixen 45 places en cursos d'anglés.  
Cadascun dels cursos tindrà un màxim de 20 alumnes i un mínim de 10. Si no es cobreix el mínim establert en algun curs es podrà anul·lar aquest. Les persones seleccionades s'allotjaran en famílies.  
Els cursos seran de dues setmanes de durada i es realitzaran a Gran Bretanya durant la segona quinzena de juliol de 1995.  
El lloc concret de realització del curs es determinarà al moment de resoldre la convocatòria per la Conselleria d'Educació i Ciència d'acord amb les indicacions de l'entitat organitzadora.  
Tercera. Participants i condicions de participació  
Podrà sol·licitar aquests cursos el professorat següent:  
- Funcionaris docents de carrera en activitat en centres docents públics.  
- El personal docent que presta serveis en centres docents privats concertats.  
Els sol·licitants hauran de tenir els requisits següents:  
a) Estar impartint, durant el curs 94-95, la llengua anglesa en el segon o tercer cicle de Primària, en seté o vuité de EGB o en el primer cicle de ESO.  
b) No ser beneficiaris d'una beca obtinguda mitjançant l'Ordre de 1994, de la Conselleria d'Educació i Ciència per la qual s'ofereixen beques per a cursos de perfeccionament del professorat de nivells no universitaris de llengües estrangeres de la Comunitat Valenciana en universitats i centres d'investigació i de perfeccionament a l'estranger, (DOGV de 02.05.94).  
c) No haver rebut una altra ajuda a través del programa Lingua o Arion de 1995.  
Quarta. Sol·licituds i lloc de presentació  
1. Les sol·licituds, juntament amb la documentació corresponent, s'hauran de dirigir a la Direcció Territorial d'Educació, segons el model de l'annex III.  
2. La presentació de sol·licituds i documentació es realitzarà al registre general de les direccions territorials d'Educació, als centres d'informació, iniciatives i reclamacions de la Generalitat Valenciana, a les oficines de Correus, sempre que es presente en sobre obert, per a ser datada i segellada pel funcionari de correus abans de certificar-ho, o a qualsevol altre dels que s'indiquen en l'article 38 de la Llei de Règim Jurídic de les Administracions Públiques i del Procediment Administratiu Comú.  
En tot cas, les sol·licituds s'adreçaran a la Direcció Territorial d'Educació i Ciència que corresponga segons el lloc de treball del sol·licitant.   
3. El termini de presentació serà de 15 dies naturals a partir de l'endemà de la publicació d'aquesta ordre en el Diari Oficial de la Generalitat Valenciana.  
Cinquena. Documentació  
S'adjuntarà a la instància de sol·licitud la documentació següent:  
a) Sol·licitud, segons el model de l'annex III.  
b) Certificat de la direcció del centre on consten els cursos i la llengua que imparteix en el curs escolar 94-95.  
c) Certificat de la secretaria del centre on conste els cursos que ha estat impartint de l'idioma anglés, abans del curs 94-95, sempre que s'al·legue aquest mèrit.  
d) Certificat acreditatiu dels estudis sobre l'idioma anglés, sempre que s'al·legue aquest mèrit en l'apartat de coneixement de l'idioma.  
e) Còpia del certificat que acredite l'especialització en l'idioma anglés o l'adscripció per a impartir-lo, sempre que s'al·legue en l'apartat de mèrits.  
f) En el cas del professorat de centres concertats, certificació de la direcció del centre on es farà constar expressament que el professor o professora sol·licitant disposa d'un contracte de treball indefinit.  
g) Relació numerada de la documentació presentada.  
Sisena. Comissió seleccionadora  
La selecció de les sol·licituds, serà realitzada per una comissió presidida pel cap del Servei de Formació del Professorat o persona en qui delegue i constituïda per:  
- Els/Les caps del Servei Territorial d'Educació de les Direccions Territorials d'Educació o un representant, designat pel director territorial.  
- Un/a inspector/a d'educació que haja format part d'alguna de les comissions d'avaluació territorials, designat pel director general d'Ordenació i Innovació Educativa.   
- Dos/Dues professors/es en activitat de centre públic d'ensenyament no universitari que hagen format part d'alguna de les comissions d'avaluació territorial, designats pel director general d'Ordenació i Innovació Educativa.  
Hi actuarà com a secretari/ària, amb veu però sense vot, un funcionari/ària de la Direcció General d'Ordenació i Innovació Educativa.  
La comissió tindrà facultats per a resoldre tots els dubtes que apareguen en la interpretació de les bases i la possibilitat d'entrevistar els sol·licitants si ho estima oportú.  
La comissió de selecció disposarà la constitució de comissions d'avaluació territorials, a l'efecte de valorar els mèrits dels candidats.   
Aquestes comissions estaran formades, en cadascuna de les direccions territorials, pels membres següents:  
- Com a president/a de la comissió d'avaluació el/la cap del servei territorial d'Educació o el/la representant de la direcció territorial, si escau.  
- Un inspector/a d'educació, designat pel director territorial d'Educació.   
- Un director/a de CEP, designat pel director territorial d'Educació.  
- Dos professors/es en activitat, de centre públic d'ensenyament no universitari, amb l'especialitat d'anglés, designats pel director territorial d'Educació.  
Hi actuarà com a secretari/ària, amb veu però sense vot, un funcionari/ària de la direcció territorial.  
Setena. Selecció de les sol·licituds. Criteris de selecció  
Les sol·licituds seran valorades per la comissió de selecció, mitjançant les comissions d'avaluació territorials, segons l'aplicació del barem que s'especifica a l'annex II de l'ordre, tenint en compte els següents criteris de selecció:  
1. Per estar realitzant els cursos d'especialització d'anglés durant el curs escolar 94/95, convocat per aquesta Conselleria en l'Ordre de 7 de juny de 1994 (DOGV de 17.06.94) (5 punts)  
2. Per cada any de servei impartint anglés, abans del curs 94/95, bé en el segon cicle de primària o cicle superior de EGB (màxim 2 punts)  
3. Per coneixement de l'idioma anglés (màxim 2 punts)  
En cas d'empat entre els preseleccionats, aquest es dirimirà atentint-se successivament als criteris següents:  
a) Més puntuació en l'apartat 1 del barem  
b) Més puntuació en l'apartat 3 del barem  
c) Més puntuació en l'apartat 2 del barem  
d) Antiguitat  
Vuitena. Resolució de la convocatòria  
El termini màxim per a resoldre les sol·licituds que formulen els interessats serà de cinc mesos. Si no hi recau resolució expressa en el termini establert, les sol·licituds s'entendran desestimades, sense perjudici del que es dispose quan es dicte la resolució expressa.  
La relació provisional de seleccionats amb l'indicació del lloc de realització del curs i la relació provisional de no seleccionats, es farà pública al tauler d'anuncis de la Conselleria d'Educació i Ciència, de les direccions territorials d'Educació i dels centres de professors, i hi haurà un termini de cinc dies naturals per a reclamar davant la comissió de selecció. Aquestes reclamacions s'haurna de presentar al registre de les direccions territorials d'Educació.  
Trascorregut aquest termini, una vegada estudiades i, si escau, ateses aquestes reclamacions, la comissió de selecció formularà, en les dates indicades en aquesta base, davant la Direcció General d'Ordenació i Innovació Educativa, una proposta de resolució de concessió o denegació. El director general d'Ordenació i Innovació Educativa resoldrà la convocatòria per delegació del conseller.  
La resolució definitiva de la Direcció General d'Ordenació i Innovació Educativa, per delegació del conseller d'Educació i Ciència, serà publicada en el Diari Oficial de la Generalitat Valenciana i contindrà la relació de seleccionats amb l'indicació del lloc de realització del curs i la relació de sol·licituds desestimades.  
Una vegada seleccionats els beneficiaris, per a l'assistència als cursos de perfeccionament lingüístic, es convocarà, a cadascun dels participants, a una reunió en la Conselleria d'Educació i Ciència, per tal de rebre informació, mitjançant l'entitat corresponent amb el British Council, sobre els continguts dels cursos, les localitats on es realitzen aquests, l'allotjament i qualsevol altra qüestió preparatòria de l'estada a l'estranger.  
Novena. Renúncies  
Una vegada publicada la relació provisional hi haurà un termini de cinc dies naturals per a presentar la renúncia a l'assistència al curs, davant de la comissió seleccionadora. Aquestes renúncies s'hauran de presentar en el registre de les direccions territorials.  
Les places que queden vacants, a causa de le renúncies presentades, seran adjudicades per rigorós ordre de preferència al professorat de més puntuació en el barem i que no va ser seleccionat en la relació provisional per no quedar places vacants sobre les ofertades.  
Deu. Obligacions dels beneficiaris  
L'acceptació de la participació en aquests cursos implica els compromisos següents per part del beneficiaris:  
- Presentar, al llarg de la primera quinzena de setembre de 1995, una fitxa resum sobre la realització del curs per al qual ha estat seleccionat, segons el model de l'annex IV.  
Aquesta documentació s'haurà de presentar al Servei de Formació del Professorat de la Direcció General d'Ordenació i Innovació Educativa.  
Onze. Certificacions  
La Conselleria d'Educació i Ciència, una vegada lliurat l'informe segons l'annex IV, certificarà la participació del professorat seleccionat d'acord amb la normativa específica sobre certificació i registre de les activitats de formació permanent.


Còpia Permalink ELI